### 14.    Beslutning vedrørende trafiksikkerhedsløsning på [adresse]

**Åbent**

Sagsnr.: 326-2020-16434       J.nr.: 05.00.05           Dokumentnr.:
326-2020-267239

**Sagstype**

Beslutning.

**Resume og sagens baggrund**

I tilknytning til etableringen af den nye vejforbindelse
mellem [adresse] og Borris Mikkelsen blev der afsat 3,5 mio.kr. til at
skabe en øget trafiksikkerhed generelt og særligt for de bløde trafikanter i
området. Størsteparten af de besluttede trafiksikkerhedstiltag er gennemført,
og det skal besluttes hvilke trafiksikkerhedsløsninger, der skal arbejdes
videre med på [adresse].

På Teknik- og Miljøudvalgets møde den 13. august 2020 blev
der fremlagt forskellige forslag til trafiksikkerhedsløsninger for
Borris Mikkelsen, og i forbindelse med budgetaftalen for 2021-2024 er der under
hensigtserklæring H4 blevet bedt om en beregning af et projekt, hvor der
etableres en fællessti i den østlige side af Borris Mikkelsen.

**Indstillinger**

Direktøren indstiller, at der
træffes beslutning om trafiksikkerhedsløsningen på Hestehavebakken med henblik
på, at der kan fremlægges et mere detaljeret projekt inklusiv økonomioversigt.

**Behandling**

Teknik- og Miljøudvalget, Økonomiudvalget, Kommunalbestyrelsen.

**Sagsfremstilling**

I forbindelse med etableringen af den nye vejforbindelse
mellem [adresse] og Borris Mikkelsen er der via et tillæg til budgetaftalen
for 2019-2022 indgået en politisk aftale om at investere i en række
trafiksikkerhedstiltag på [adresse], [adresse], Borris Mikkelsen og ved
tilslutningen af den nye vej til Borris Mikkelsen. Størsteparten af
trafiksikkerhedstiltagene er gennemført.

Kommunalbestyrelsen besluttede den 30. januar 2019, at
tracéet på [adresse] skulle gøres større, og at der skulle etableres
enten en fællessti for bløde trafikanter i den østlige side af vejen eller i
begge sider af vejen afhængigt af de fysiske forhold.

På Teknik- og Miljøudvalgets møde den 13. august 2020 blev
der fremlagt forskellige forslag til forbedring af trafiksikkerheden på
Borris Mikkelsen, herunder en cykelsti i begge sider af vejen. En fællessti i
den østlige side af vejen var imidlertid ikke tilstrækkeligt belyst, og i
forbindelse med budgetaftalen for 2021-2024 er der i hensigtserklæring H4
blevet bedt om en beregning af denne løsning.

Administrationen har undersøgt muligheden nærmere med hensyn
til en udvidelse af vejtracéet på [adresse] og etablering af en fællessti
for bløde trafikanter i den østlige side af vejen. Den undersøgte løsning
indebærer en udvidelse af vejens tværprofil mod vest således, at der kan
etableres en fællessti på østsiden, da der er udfordringer ved udkørslen ved
Hestehavebakken nr. 86.

Mikael Hermansen vil fortsat være 6,0 meter, og bredden på fællesstien
vil være 1,8 meter. Kantsten forbi nr. 86 nedsænkes, så der ikke opleves en
mere stejl overkørsel end i dag. Der er i dag udfordringer med
oversigtforholdene på strækningen fra de private udkørsler og ved krydset ved
[adresse] og Borris Mikkelsen. Oversigtsforholdene ved de private udkørsler
forbedres ved at udvide vejen mod vest.

Trafiksikkerheden for de bløde trafikanter vil kun forbedres
på den østlige side af vejen.

Økonomi

Etablering af en fællessti på den østlige side af vejen og
forbedring af forholdene for lette trafikanter i krydset ved [adresse] og
Borris Mikkelsen vil koste samlet omkring 3,5 mio. kr. inklusiv
arealerhvervelse. Denne pris er en overslagspris vurderet ud fra erfaringstal
med en pris pr. løbende meter cykelsti/fællessti med ovenstående udfordringer.
Der tages forbehold for ledningsoplysninger, miljømæssige forhold og
afvandingsudfordringer. Efter detailprojektering vil et nærmere budget kunne
estimeres.

Administrationens bemærkninger

I forbindelse med udvalgsbehandlingen den 13. august 2020
anbefalede administrationen, at der etableres en 2-minus-1-afmærkning på vejen
suppleret med chikaner, da der er en forholdsvist begrænset trafik på
Borris Mikkelsen, og da dette ville kunne løses inden for det afsatte budget.

Med udgangspunkt i Kommunalbestyrelsens budgetaftale, hvor
der ønskes etablering af en fællessti, kan der overvejes en løsning, hvor der
etableres fællessti på hver side af vejen således, at trafiksikkerheden øges
for de bløde trafikanter på begge sider af vejen. På denne vejtype i et
boligområde er dette trafiksikkerhedsmæssigt en bedre løsning, da det giver en
forbedret sikkerhed for cyklister og gående. Etablering af en fællessti på hver
side af Hestehavebakken skønnes at ville koste cirka 4,5 mio. kr. beregnet på
baggrund af erfaringstal, med de samme forbehold som nævnt under fællesti på
den østlige side.

En udvidelse af vejen mod vest i forbindelse med etablering
af en fællessti enten i den østlige side eller i begge sider af vejen vil
generelt forbedre oversigtsforholdene forbi de private overkørsler, da der i
dag er begrænsede oversigtsforhold især på parkeringsarealets overkørsel på
Hestehavebakken nr. 94. Denne løsning kræver en vejudvidelse og ekspropriation
af flere matrikler.

Det er i det hele taget væsentligt senere at forbedre
oversigtforholdene i krydset ved [adresse] og Borris Mikkelsen. Det anbefales
derudover, at vejbelysningen undersøges nærmere med henblik på at sikre, at
stien belyses tilstrækkeligt.

De to modeller for fællesstier er vist i Bilag 1.

**Økonomiske konsekvenser**

Etablering af en fællessti i den østlige side af Hestehavebakken
skønnes at vil koste cirka 3,5 mio. kr. beregnet på baggrund af erfaringstal.

Det skal bemærkes, at der inden for det afsatte budget til
trafiksikkerhedstiltag i forbindelse med etableringen af den nye vej på
[adresse] nu er et restbudget på cirka 1,1 mio. kr. Etablering af en
fællessti på den østlige side af vejen eller på begge sider af vejen kan ikke
finansieres inden for dette budget.

**Teknik- og Miljøudvalgets møde
den 12. november 2020:**

Teknik- og Miljøudvalget anbefaler, at der anlægges en
dobbeltrettet cykelsti i den østlige side af vejen.

**Økonomiudvalgets møde den 18.
november 2020:**

Teknik og miljøudvalgets indstilling anbefales.

**Bilag**

|  |  |
| --- | --- |
| Bilag 1 - Løsningsforslag - Fællessti - Hestehavebakken | 326-2020-322348 |